Shintaro Ishihara

Šintaro Išihara (; 1932 m. rugsėjo 30 d. Kobėje, Japonijoje – 2022 m. vasario 1 d. Tokijuje, Japonijoje) – Japonijos politikas, ėjęs Tokijo gubernatoriaus, susisiekimo ministro ir Aplinkosaugos agentūros generalinio vadovo pareigas. Vienas geriausiai žinomų Japonijos nacionalistų, kraštutinės dešiniosios Saulėtekio partijos įkūrėjas ir buvęs vadovas. Iki tapimo politiku Šintaro buvo rašytojas. Tokijo gubernatoriumi buvo nuo 1999 iki 2012 m. Savo valdymo laikotarpiu ir po to ne kartą vartojo rasistinę leksiką. Buvo revizionistinės organizacijos Nippon Kaigi narys.

 Biografija 
Gimė Kobėje, užaugo Dzušyje. 1956 m. baigė Hitocubašio Universitetą. 1968 m. buvo įtrauktas į Liberaldemokratų Partijos kandidatus.

2012 m. paliko Liberaldemokratų Partiją ir įkūrė radikalią Saulėtekio partiją , kuri tais pačiais metais susijungė su kita naujai įkurta kraštutine dešiniąja partija Japonijos Restauracijos Partija. Tais pačiais metais vienoje iš Tokijo apygardų buvo išrinktas į Japonijos Atstovų Rūmus, kur, būdamas 80 metų, buvo vyriausiu parlamentaru. 2014 m. nebuvo perrinktas ir iš aktyviosios politikos pasitraukė. Įkūrė dar vieną kraštutinės dešinės Ateities kartų partiją, kurios nariu išbuvo iki 2015 m.

Už indėlį į Japonijos literatūrą 1956 m. apdovanotas Akutagavos apdovanojimu, o už nuopelnus Japonijai 2015 m. — Tekančios saulės ordinu.

 Šaltiniai 

 Nuorodos 

 Tokijo gubernatoriaus biuras ;
 Oficiali Šintaro Išiharos internetinė svetainė.

Kategorija:Japonijos politikai
Kategorija:Tokijo gubernatoriai
Kategorija:Japonijos rašytojai